Muudele elusolenditele viitamisel on võimalused kasutada asesõna mis veelgi suuremad. Mis võib viidata ka üksikloomale - kõrgemate loomade puhul küll ainult siis, kui looma ei käsitata tegijana, näiteks hobune, kelle~mille ta ostis, kuid hobune, kes (mitte: mis) aasal rohtu sõi, madalamate loomade puhul on see võimalus aga alati, näiteks sääsk, kes~mis mind hammustas. Kui tegu on surnud madalamat sorti loomaga, siis on kohane ainult mis, nt kalad, mida (mitte: keda) ta puhastas.